Erling Haagensen

Erling Haagensen (født 20. oktober 1945) er en dansk journalist, forfatter og filminstruktør, der navnlig er kendt for sin kontroversielle teori om de bornholmske rundkirkers forbindelse til tempelridderne. Han har udgivet en række populærhistoriske og lokalhistoriske bøger, hvoraf hovedparten har handlet om bornholmske emner.

Journalist 
Haagensen har arbejdet som journalist på Bornholms Tidende og Bornholmeren samt været stationschef på TV-Bornholm.

Blandet modtagelse af bøger med hypoteser om Bornholms historie 
Erling Haagensen har i sine bøger fremsat hypoteser om, at der i middelalderen har været tempelherrer på Bornholm, at de bornholmske rundkirker er opført af tempelherrerne som observatorier og placeret i et særligt geometrisk mønster, samt at der er eller har været skjult en skat under gulvet i Østerlars Rundkirke. 

Middelalderhistorikere fra flere universiteter har afvist Haagensens hypoteser, dog skrev Norman Davies i 2011 om et fokus på en mulig forbindelse mellem de bornholmske rundkirker og tempelridderne.

Haagensens bog 896 år – Tempelriddernes hemmelige plan udkom 18. marts 2014 og blev stærkt kritiseret af flere. Han klagede efterfølgende til Pressenævnet over en anmeldelse, der kaldte bogen for humbug, men fik ikke medhold, da boganmeldelsen er udtryk for anmelderens subjektive oplevelse.

I Politiken fik bogen dog 4 hjerter og anmelderen kaldte bogen flamboyant, velskret, flot illustreret og "lige til at tage med til Solskinsøen", men at bogen "fortaber sig dog lidt i rundkirkerne".

Film 
De tre danske familiefilm Tempelriddernes skat, Tempelriddernes skat II – Stormesterens hemmelighed og Tempelriddernes skat III – Mysteriet om slangekronen bygger på Erling Haagensens bøger om tempelherrer på Bornholm.

Bibliografi

Bøger 
 896 år – Tempelriddernes hemmelige plan, Lemuel Books, 2014, .
 Mordet på ordet, Documentas, 2008, .
 Sigtet for tavshed, Documentas, 2007, .
 Bornholms rundkirker – Middelalderens største kompleks, Bogan, 2003, .
 Hvorfor hedder det sådan? – 117 mærkelige stednavne på Bornholm, Bornholms Tidendes Forlag, 2003, .
 The Templars' Secret Island – The Knights, the Priest and the Treasure, Windrush Press, 2000, . (Medforfatter: Henry Lincoln).
 Tempelherrernes skat, Bogan, 2000, .
 Bornholms mysterium – På sporet af Tempelherrernes hemmelighed og den glemte videnskab, Bogan, 1993, .
 Hvis det sker..., Dokumentar Bøger, 1978, . (Om Barsebäckværket).

Pamfletter 
 100 år i Gudhjem – 1. april, 1881-1981, Sparekassen Bornholm, Gudhjem, Sparekassen Bornholm, 1981. (Om Sparekassen Bornholm).

Tidsskriftsartikler 
 "Medieval Round Churches and the Shape of the Earth", Isis, nr. 4, årgang 106, 2015, . (Medforfatter: Niels C. Lind).
 "Bornholm og de baltiske korstog", Bornholmske Samlinger, bind 16, række 3, 2002, .
 "Middelalderen med mystik", Bornholmske Samlinger, bind 16, række 3, 2002, .
 "Kirker, geometri og statistik", Meta, nr. 2, 2002, .

Filmografi 
 Max, 2008 (birolle)
 Bornholms stemme, 1999 (birolle)
 Tempelherrernes hemmelighed, 1993 (instruktør)
 Kom i kog, 1992 (instruktør)
 Min bedstefar er fisker, 1989 (instruktør og tilrettelægger)
 Bille & Pelle, 1988/1989 (instruktør og tilrettelægger)
 Laver kaffen sig selv?, 1988 (instruktør og tilrettelægger)
 Lemmingernes gåde, 1978/1980 (instruktør og manuskriptforfatter)
 THX: The Sandberg Injection, 1975 (instruktør)

Kilder

Eksterne henvisninger 
 Erling Haagensens hjemmeside 
 

Dansksprogede forfattere fra Danmark
Frimurere fra Danmark
Instruktører fra Danmark
Journalister fra Danmark